ส่งท้ายปี ข่าวย่ำอยู่กับที่ตอน 2: นักโทษการเมือง-112 ฉลองปีใหม่ในเรือนจำปีที่เท่าไร
รวมคดีนักโทษการเมืองหลังสลายการชุมนุม พ.ค.53 ที่พลาดหวังจากพ.ร.บ.นิรโทษกรรม และรายละเอียดคดีมาตรา 112 ในรอบปี 2556========ส่งท้ายปีเก่าต้อนรับปีใหม่ ปกติจะมีการจัดอันดับสุดยอดด้านต่างๆ โดยสื่อหลากสำนัก และประชาไทได้พยายามหาประเด็นมานำเสนอทุกๆ ปี อย่างไรก็ตาม ในปีนี้ กองบรรณาธิการเห็นว่า ในรอบหลายปีที่ผ่านมา หลายสิ่งหลายอย่างในประเทศไทยมีเพียงประเด็นวนเวียนและย่ำเท้าอยู่กับที่ จึงได้ทำการคัดเลือกประเด็นย่ำอยู่กับที่-วนลูป ของชาติมานำเสนอทดแทนการจัดอันดับพิเศษประเด็นที่สองที่จะนำเสนอต่อจากคือ นักโทษการเมืองและนักโทษทางความคิด (112)ตั้งแต่ปี 2553 เป็นต้นมาเรื่องนี้ยังไม่มีความเปลี่ยนแปลงใดๆ แม้มีช่วง เกือบเปลี่ยน ตอนรัฐสภาผลักดัน พ.ร.บ.นิรโทษกรรม แต่ก็ต้องมีอันถอยกรูดจนเรียกได้ว่า อวสานนิรโทษกรรมเพราะไม่รู้แอบต่อรองกันอีกท่าไหนถึงมีกรณีอื่นๆ นอกเหนือไปจาก ประชาชนทั่วไป ใส่เข้าไปในนาทีท้ายๆ ของการพิจารณากฎหมาย จนกลายเป็นประเด็นขัดแย้งทางการเมืองลุกลามบานปลาย ผู้คนจำนวนมากออกมาบนท้องถนน ส่งเสียงด่า ระบบอบทักษิณ กันระงม และไม่มีใครเอ่ยถึงนักโทษการเมืองที่ยังอยู่ในเรือนจำแม้เพียงกระผีกเดียวหน่วยงานที่นับว่ามีคุณูปการต่อนักโทษการเมืองมากที่สุด เห็นจะเป็น คณะกรรมการอิสระตรวจสอบและค้นหาความจริงเพื่อความสมานฉันท์แห่งชาติ (คอป.) เพราะตลอดอายุ 2 ปี และ แม้จะไม่สามารถสร้างความ สมานฉันท์ ได้ หรือกระทั่งค้นหา ความจริง ที่ทุกฝ่ายยอมรับได้ แต่คอป.ก็มีข้อเสนอในการย้ายเรือนจำให้นักโทษในคดีการเมืองมาอยู่ด้วยกันที่โรงเรียนพลตำรวจบางเขน หรือที่เรียกกันติดปากว่า เรือนจำหลักสี่ และนิยามนักโทษการเมืองเสียใหม่ว่า พวกเขาไม่ใช่อาชญากรในความหมายทั่วไป หากแต่มีความคิดทางการเมืองที่แตกต่างและมีแรงผลักดันทางการเมืองในการกระทำผิดอย่างไรก็ตาม ความก้าวหน้านี้ยังไม่ครอบคลุมไปถึงนักโทษคดีหมิ่นพระบรมเดชานุภาพ หรือความผิดตามประมวลกฎหมายอาญามาตรา 112ตลอดมามีการเรียกร้องให้กรมราชทัณฑ์ทำการย้ายผู้ต้องขังกลุ่มนี้ แต่ก็ราชทัณฑ์ก็ไม่กล้าดำเนินการเพราะไม่มีความเห็น คอป.รองรับชัดๆ นอกจากนี้ คอป.ยังมีข้อเสนอเรื่องการประกันตัว ซึ่งหน่วยงานอย่างกรมคุ้มครองสิทธิและเสรีภาพ กระทรวงยุติธรรม ให้ความช่วยเหลืออยู่แล้วก็ยิ่งมีความชัดเจนมากขึ้น อย่างไรก็ตาม แม้นักโทษการเมืองจำนวนหนึ่งได้รับการประกันตัว แต่อีกไม่น้อยก็ยังไม่สามารถประกันตัวได้เช่นเดิมหากจะเท้าความกันสักหน่อย นักโทษการเมืองเหล่านี้เกิดขึ้นนับตั้งแต่เกิดความขัดแย้งทางการเมืองหนักๆ และปรากฏให้เห็นชัดเจนในช่วงปี 2553 โดยเฉพาะช่วงหลังสลายการชุมนุม มีประชาชนทั่วไปจำนวนมากที่ถูกจับกุมคุมขัง กระทั่งถูกตัดสินลงโทษจำคุก โดยเฉลี่ยแล้วตั้งแต่ 6 เดือนถึงปีครึ่ง ด้วยข้อหาฝ่าฝืนพ.ร.ก.ฉุกเฉิน ที่รัฐบาลอภิสิทธิ์ เวชชาชีวะประกาศใช้ในระหว่างการสลายการชุมนุมข้อมูลจากศูนย์ข้อมูลประชาชนผู้ได้รับผลกระทบจากเหตุการณ์สลายการชุมนุม เม.ย.-พ.ค.2553 (ศปช.) ระบุหลังสลายการชุมนุมจนถึงเดือน เม.ย.2555 พบว่า ประชาชนที่ถูกจับกุมมีราว1857 คน ซึ่งบางคนไม่ได้ร่วมชุมนุมด้วยซ้ำ ทั้งหมดนี้ถูกดำเนินคดี 1763 คน โดยกรุงเทพฯ เป็นพื้นที่ที่มีคดีมากที่สุด รองลงมาคือภาคอีสาน โดยแยกลักษณะการฟ้องได้ 3 ลักษณะ คือ คดีฝ่าฝืน พ.ร.ก. ฉุกเฉิน ซึ่งมีจำนวนมากที่สุด คดีอาญาทั่วไปที่ไม่ได้ฟ้องด้วย พ.ร.ก. ฉุกเฉิน และการฟ้อง พ.ร.ก.ฉุกเฉินร่วมกับความผิดอาญาฐานอื่นในการดำเนินคดีมีการรวบรัดขั้นตอน มีหลายคดีที่เกี่ยวกับ พ.ร.ก.ฉุกเฉินที่ตัดสินคดีโดยลงโทษจำคุก 1 ปี แล้วจำเลยอุทธรณ์และศาลอุทธรณ์ยกฟ้องเพราะการดำเนินคดีในศาลชั้นต้นผิดระเบียบ ศาลอุทธรณ์เชื่อว่าไม่ได้แจ้งสิทธิให้จำเลย คำพิพากษาไม่ชอบก็ต้องกลับมาดำเนินคดีใหม่เวลาผ่านมาแล้ว 3 ปี ผู้ที่ถูกคุมขังส่วนใหญ่ได้รับการปล่อยตัวจนเกือบหมด คงเหลือเพียงคดีอาญาสำคัญๆ ใหญ่ๆ ที่ยังติดค้างอยู่ เช่น เผาศาลากลาง อาวุธ เป็นต้น รวมถึงคดีใหม่ๆ ที่เพิ่งตัดสินเข้ามาปัจจุบัน นักโทษการเมืองที่อยู่ที่เรือนจำหลักสี่ มีอยู่ราว 23 คน เป็นหญิง 2ชาย 21 คน หลายคดีมีโทษหนัก เช่น คดีเผาศาลากลางอุบลราชธานี มีจำเลยถูกตัดสินชั้นอุทธรณ์ให้จำคุก 33 ปี 12 เดือน ถึง 4 คน หากอ้างอิงตามศปช.ซึ่งติดตามคดีเหล่านี้อย่างค่อนข้างใกล้ชิด จะพบว่ากระบวนการยุติธรรมสำหรับคดีการเมืองนั้นมีข้อสงสัย น่ากังวลตั้งแต่ชั้นจับกุมซึ่งมักมีการขู่บังคับและทำร้ายร่างกายเพื่อให้รับสารภาพ ชั้นพิจารณาคดีหลายคดก็มีหลักฐานที่ ศปช.มองว่า ค่อนข้างอ่อน แต่ก็สามารถลงโทษจำเลยได้ เช่น คดีเผาศาลากลางอุบลฯ นั้น มีเพียงรูปภาพว่าจำเลยอยู่ในที่เกิดเหตุเท่านั้น เป็นต้นสำหรับคดี 112 นั้น เท่าที่เป็นข่าวและสามารถติดตามได้ในปัจจุบัน พบว่า มี 3 รายได้รับพระราชทานอภัยโทษไปเมื่อกลางปีเป็นต้นมา ได้แก่ วันชัย แซ่ตัน สัญชาติสิงคโปร์ ถูกส่งตัวกลับสิงคโปร์ทันที ธันย์ฐวุฒิ ทวีวโรดมกุล และสุรชัย ด่านวัฒนานุสรณ์มี 3รายที่ศาลชั้นต้น พิพากษายกฟ้อง คือ ยุทธภูมิ มาตรนอก ศาลยกฟ้องเมื่อ 13 ก.ย.2556 ได้รับการปล่อยตัวจากเรือนจำหลังถูกคุมขังนาน 1 ปี (สงวนนามสกุล) นักธุรกิจที่จังหวัดเชียงใหม่ แต่รายนี้สามารถประกันตัวได้ตั้งแต่ชั้นสอบสวนส่วน สุรภักดิ์ ภูไชยแสง นั้นศาลชั้นต้นยกฟ้องไปตั้งแต่ปลายปี 255 แต่อัยการอุทธรณ์เมื่อต้นเดือนมกราคม 2556(เขาได้รับการปล่อยตัวจากเรือนจำหลังถูกคุมขังนานปีกว่า)มี 2 รายที่ศาลอุทธรณ์กลับคำพิพากษาเป็นลงโทษจำเลย นั่นคือ สนธิ ลิ้มทองกุล หลังศาลชั้นต้นพิพากษายกฟ้อง กรณีนำคำปราศรัยของดา ตอร์ปิโด มาพูดต่อในเวทีพันธมิตรฯ โดยให้เหตุผลว่าจำเลยไม่มี เจตนา หมิ่นสถาบัน ต่อมาพิพากษาให้ลงโทษจำคุก 2 ปี โดยระบุว่า จำเลยไม่มีความจำเป็นต้องเอาเนื้อหามาถ่ายทอดพูดซ้ำในที่สาธารณะ เพราะประชาชนบางส่วนไม่ทราบว่า ดารณีพูดอย่างไร ก็มาทราบจากการที่จำเลยพูด ทำให้เกิดการวิพากษ์วิจารณ์ ส่งผลกระทบต่อสถาบัน อันเป็นการกระทำที่ไม่ระวังระวังอย่างเพียงพอ อย่างไรก็ดี สนธิได้รับการประกันตัวไปด้วยวงเงิน 5 แสนบาทอีกรายหนึ่งคือ คดีของ (สงวนนามสกุล) ผู้ถูกกล่าวหาใช้นามแฝง เบนโตะ โพสต์ข้อความในเว็บบอร์ดประชาไทเมื่อปลายปี 2551 ซึ่งคดีนี้เป็นกรรมหนึ่งในจำนวน 10 กรรมที่จีรนุช เปรมชัยพร ผู้อำนวยการและผู้ดูแลเว็บบอร์ดประชาไทถูกฟ้องด้วยพ.ร.บ.ว่าด้วยการกระทำความผิดเกี่ยวกับคอมพิวเตอร์ พ.ศ.2551 คดีของนพวรรณศาลชั้นต้นพิพากษายกฟ้อง ต่อมาศาลอุทธรณ์พิพากษากลับให้ลงโทษจำคุกจำเลย 5ปี และจำเลยได้รับการประกันตัวสำหรับผู้ที่ยังถูกคุมขังนั้น พบว่า ในเรือนจำพิเศษกรุงเทพฯ มีผู้ต้องขัง4 ราย ได้แก่ สมยศ พฤกษาเกษมสุข เอกชัย (สงวนนามสกุล) อับราบฮิม (สงวนนามสกุล) และกิตติธน (สงวนนามสกุล) ผู้ใช้นามแฝงในอินเตอร์เน็ตว่า เคนจิ ส่วนผู้ต้องขังหญิงนั้นมี 2 รายได้แก่ ดารณี ชาญเชิงศิลปกุล หรือดา ตอร์ปิโด ถูกคุมขังที่ทัณฑสถานหญิงกลาง กรุงเทพฯ และ ปภัสชนัญญ์ ฉิ่งอินทร์ หรือ เจ๊แดง ถูกคุมขังที่ เรือนจำกลางนครราชสีมาหากไล่เรียงรายละเอียด จะพบว่าคดีอยู่ในชั้นอุทธรณ์ ศาลชั้นต้นพิพากษาจำคุก 10 ปี จากกรณีเป็นบรรณาธิการนิตยสาร Voice of Taksin ซึ่งลงบทความเข้าข่ายหมิ่นฯ 2 บทความ เขียนโดย จิตร พลจันทร์ เขายื่นคำร้องขอประกันตัวแล้ว 15 ครั้ง แต่ได้รับการปฏิเสธด้วยเหตุผลว่า คดีร้ายแรง เกรงจะหลบหนี นอกจากนี้สมยศยังเคยยื่นคำร้องต่อศาลรัฐธรรมนูญเพื่อให้ตีความด้วยว่า ประมวลกฎหมายอาญามาตรา 112 ขัดหรือแย้งต่อรัฐธรรมนูญ มาตรา 3 วรรคสอง มาตรา 29 และมาตรา 45 วรรคหนึ่ง และวรรคสอง หรือไม่ ซึ่งศาลรัฐธรรมนูญมีคำวินิจฉัยว่า มาตรา 112 ไม่ขัดรัฐธรรมนูญแต่อย่างใดที่ผ่านมามีผู้คนไม่น้อยที่หว่านล้อมให้เขารับสารภาพเพื่อขอพระราชทานอภัยโทษ แต่ยังคงไม่ประสบผลผมไม่ผิด จะให้รับสารภาพว่าอะไร ผมยังเชื่อในกระบวนการยุติธรรม ผมถึงยังต่อสู้คดีอยู่จนทุกวันนี้ เขากล่าวขณะถูกคุมขัง (สงวนนามสุกล) อาชีพขายหวยออนไลน์ คดีอยู่ในชั้นอุทธรณ์ ศาลชั้นต้นพิพากษาจำคุก 3 ปี 4 เดือน ปรับ 66666 บาท (28 มี.ค.56) จากกรณีนำซีดีสารคดีการเมืองไทยของสำนักข่าว ABC ประเทศออสเตรเลีย รวมถึงเอกสารวิกิลีกส์แปลไทย ไปขายในที่ชุมนุม ในระหว่างต่อสู้คดี ทนายความจำเลย ยื่นขอหมายเรียก พล.อ.เปรม ติณสูลานนท์ พล.อ.อ.สิทธิ เศวตศิลา และนายอานันท์ ปันยารชุน ซึ่งถูกระบุถึงในเอกสารวิกิลีกส์มาเบิกความเป็นพยาน แต่ศาลไม่ออกหมายเรียกให้ จึงทำให้ฝ่ายจำเลยต้องเปลี่ยนแนวทางต่อสู้คดี หลังศาลมีคำพิพากษา เขายื่นคำร้องขอประกันตัวมาแล้วประมาณ 4ครั้ง แต่ได้รับการปฏิเสธเช่นกันสิ่งที่เอกชัยยืนยันตลอดมา คือ เขาไม่ได้ตั้งใจกระทำความผิด สื่อก็เลือกข้างไปหมดแล้ว ผมแค่อยากให้คนได้รับรู้ข้อมูลข่าวสารกลางๆ จากมุมต่างประเทศ(สงวนนามสกุล) เป็นผู้ต้องขังชาวซาอุดิอาระเบียที่ถูกศาลชั้นต้นและศาลอุทธรณ์ลงโทษจำคุก 2 ปี (จำเลยตัดสินใจไม่ฏีกา) จากกรณีโพสต์ข้อความที่ได้มาจากข่าวต่างประเทศเรื่องอาการพระประชวรของพระบาทสมเด็จพระเจ้าอยู่หัวในช่วงเดือนส.ค.2553 ลงในกระดานสนทนาของบริษัทโบรคเกอร์รายหนึ่งหากใครจำได้ช่วงนั้นมีข่าว(ลือ)ที่ทำให้ตลาดหุ้นของไทยร่วงอย่างหนักและมีผู้ตกเป็นผู้ต้องหาอีกหลายคนสืบเนื่องจากกรณีนี้ เพราะรับข่าวสารการวิเคราะห์จากสำนักข่าวต่างประเทศแล้วนำมาโพสต์ในประเทศไทยข้อมูลจากเว็บไซต์ ระบุว่า อิบราฮิมเป็นชาวซาอุดิอาระเบียที่อยู่เมืองไทยหลายปี ก่อนถูกจับกุมทำงานซื้อขายหุ้นอยู่กับบริษัทแห่งหนึ่ง โดยอาศัยอยู่กินฉันสามีภรรยากับหญิงชาวไทยที่จังหวัดพะเยา เขาถูกจับกุมตัวเมื่อ 6 ต.ค.2553 และถูกฟ้องทั้งมาตรา 112 และพ.ร.บ.ว่าด้วยการกระทำความผิดเกี่ยวกับคอมพิวเตอร์ พ.ศ.2551หลังจากถูกคุมขังราวเดือนกว่าก็ได้รับการประกันตัว เขาต่อสู้คดีจนถูกคุมขังอีกครั้งหลังศาลอุทธรณ์พิพากษายืน ลงโทษจำคุก 2 ปี เมื่อเดือนส.ค.2556จนถึงปัจจุบันภรรยาของอิบราฮิมให้ข้อมูลเพิ่มเติมเกี่ยวกับคดีว่า อิบราฮิมเป็นคนต่างชาติ ไม่เข้าใจภาษาไทย เมื่อทราบข่าวเกี่ยวกับอาการพระประชวรและข่าวลือในทางที่ไม่ดีก็เพียงแต่โพสต์บนเว็บไซด์เพื่อแจ้งข่าวเพราะเข้าใจว่าข่าวดังกล่าวเป็นข่าวจริงและเกรงว่าจะมีผลกระทบต่อตลาดหุ้น โดยที่ไม่ได้มีเจตนาจะกระทำการละเมิดกฎหมายอาญามาตรา112แต่อย่างใดเมื่ออิบราฮิมทราบว่าสิ่งที่โพสต์ไปเป็นเพียงข่าวลือ ก็รีบโพสต์ข้อความขอโทษและชี้แจงความเข้าใจผิดที่เกิดขึ้น แต่ก็ถูกฟ้องร้องและถูกดำเนินคดีจนต้องประสบความยากลำบากอยู่ในปัจจุบัน ภรรยาของอิบราฮิมยืนยันว่าอิบราฮิมมีความจงรักภักดีต่อสถาบันพระมหากษัตริย์ ในช่วงวันเฉลิมพระชนม์พรรษาของทั้งในหลวงและพระราชินี อิบราฮิมมักส่งไปรษณีย์บัตรไปร่วมถวายพระพรด้วย เว็บไซต์ศูนย์ข้อมูลกฎหมายฯ ระบุหรือผู้ใช้นามแฝงว่า เคนจิ อายุ 51 ปีมีอาชีพเปิดร้านขายส่งสินค้าอุปโภคบริโภค เขาถูกเจ้าหน้าที่จากกองบังคับการปราบปรามการกระทำความผิดเกี่ยวกับอาชญากรรมทางเทคโนโลยี (ปอท.) กว่า 20 นายบุกจับกุมที่บ้านพักเมื่อวันที่ 30 ส.ค. 2556 และถูกคุมขังอยู่ที่เรือนจำพิเศษกรุงเทพฯ จนปัจจุบันในคำฟ้องระบุว่า จำเลยโพสต์ข้อความเข้าข่ายหมิ่นพระบรมเดชานุภาพ ในเว็บไซต์ ใช้ชื่อล็อกอินว่าเคนจิ เมื่อวันที่ 1 และ 2 ส.ค.2556 นอกจากนี้ยัง ตระเตรียมการและพยายามที่จะกระทำความผิด ต่อความมั่นคงแห่งราชอาณาจักร หมวด 1 โดยมีเจตนาที่จะหมิ่นประมาท ดูหมิ่น หรือแสดงความอาฆาตมาดร้ายพระมหากษัตริย์ พระราชินี รัชทายาท โดยพบว่าจำเลยมีภาพและข้อความต่างๆ อยู่ในเครื่องคอมพิวเตอร์ที่สามารถใช้ติดต่อเผยแพร่สื่อสารเข้าสู่ระบบอินเตอร์เน็ตเพื่อเผยแพร่ภาพและข้อความดังกล่าวได้ท้ายที่สุดศาลพิพากษาให้ลงโทษจำคุกจำเลยจากการโพสต์ข้อความ 2 ครั้ง และเตรียมโพสต์อีก 1 ครั้ง รวมแล้วเป็นเวลา 13 ปี 4 เดือน แต่จำเลยให้การรับสารภาพจึงได้ลดโทษกึ่งหนึ่งเหลือประมาณ 6 ปี 8 เดือน (5 ปี 20 เดือน)ผมอยากออกให้เร็วที่สุดเพราะเป็นห่วงลูกเล็กๆ สองคน เขากล่าวระหว่างถูกคุมขังหรือ เจ๊แดง วัย 64 ปีแกนนำเสื้อแดงโคราช ถูกศาลฏีกาพิพากษาจำคุก 3 ปี จากกรณีที่เป็นแกนนำจัดกิจกรรมเมื่อ 7 เม.ย.2552 ที่อนุสาวรีย์ท้าวสุรนารี โดยมีคนเสื้อแดงจำนวนหนึ่งร่วมการประท้วงด้วยการเผาโลงศพจำลอง ติดรูปนายอภิสิทธิ์ เวชชาชีวะ และ พล.อ.เปรม ติณสูลานนท์ พร้อมเขียนข้อความประท้วงบนโลงศพ โดยจำเลยระบุว่าเป็นการล้อเลียนกรณีที่นายสนธิ ลิ้มทองกุล แกนนำพันธมิตรประชาชนเพื่อประชาธิปไตย เรียก พล.อ.เปรมว่า พระองค์ท่าน ซึ่งพูดออกอากาศในสถานีโทรทัศน์ ASTV เมื่อคืนวันที่ 3 เม.ย. ว่า เสื้อเหลืองออกมาปกป้อง พล.อ.เปรม ติณสูลานนท์ ในฐานะที่พระองค์ท่านเป็นประธานองคมนตรี แต่ศาลพิพากษาว่า คำว่า พระองค์ท่าน ดังกล่าวหมายถึงพระมหากษัตริย์หรือ ดา ตอร์ปิโด ถูกศาลอุทธรณ์พิพากษาจำคุก 13 ปี จากการปราศรัยต่อต้านรัฐประหารที่เวทีเล็กสนามหลวงเมื่อปี 2551 ตั้งแต่ยังไม่เกิดขบวนการคนเสื้อแดงและ นปช. คดีนี้เป็นเรื่องใหญ่โดยการสนับสนุนของสนธิ ลิ้มทองกุล ซึ่งนำคำปราศรัยจากเวทีเล็กดังกล่าวไปขยายผลบนเวทีพันธมิตรฯ เพื่อกดดันให้เจ้าหน้าที่ดำเนินการและตัวเขาเองก็โดนคดีไปด้วย อย่างไรก็ตาม ศาลมีคำสั่งให้คดีของดารณีพิจารณาโดยปิดลับ เนื่องจากเป็นประเด็นความมั่นคง ดารณียื่นเรื่องให้ศาลรัฐธรรมนูญตีความว่าการสั่งพิจารณาคดีปิดลับขัดรัฐธรรมนูญหรือไม่ ศาลรัฐธรรมนูญตีความว่าไม่ขัดรัฐธรรมนูญ () ดารณีนับเป็นผู้ต้องขังคดีมาตรา 112 ที่ถูกคุมขังยาวนานที่สุด ตั้งแต่ ก.ค.2551 จนถึงปัจจุบัน อย่างไรก็ตาม ปัจจุบันดารณีตัดสินใจถอนฏีกา ยุติการต่อสู้คดีแล้ว
รวมคดีนักโทษการเมืองหลังสลายการชุมนุม พ.ค.53 ที่พลาดหวังจากพ.ร.บ.นิรโทษกรรม และรายละเอียดคดีมาตรา 112 ในรอบปี 2556 ======== ส่งท้ายปีเก่าต้อนรับปีใหม่ ปกติจะมีการจัดอันดับสุดยอดด้านต่างๆ
กฎหมายหมิ่นพระบรมเดชานุภาพ,คดีหมิ่นพระบรมเดชานุภาพ,นักโทษการเมือง,นักโทษทางความคิด,มาตรา 112